
Abstract: International intelligence liaison is an undeniable necessity in the effort against the transnational Islamic 
terrorism. As the threat evolved, liaison took a variety of forms, Starting from the classic exchange of information and 
continuing with joint operations, hosting operational bases and equipment, infrastructure support and back channel 
diplomacy for the countries with adversarial relations. Despite its obvious advantages, liaison also entails some risks 
and limitations for the parties involved. Nonetheless, despite these obstacles liaison will continue to play a central role 
in the struggle against Islamic terrorist organizations with a global reach. However, liaison must not replace the capacity 
for unilateral, direct action. 

Cooperarea internaţională în domeniul informațiilor pentru combaterea terorismului islamic transfrontalier 

Rezumat: Cooperarea internaţională în domeniul informațiilor constituie o necesitate de necontestat în efortul de 
combatere a terorismului islamic transfrontalier. Odată cu evoluția amenințării, cooperarea externă a ajuns să îmbrace 
diverse forme, pornind de la clasicul schimb de informații și până la organizarea și desfășurarea de operații în comun, 
găzduirea de baze și echipamente, punerea la dispoziţie a infrastructurii sau crearea unor canale neoficiale de comu- 
nicare între țările aflate în conflict. Pe lângă avantajele evidente, cooperarea implică și anumite riscuri şi limitări pentru 
părțile implicate. În pofida acestora, ea va continua să rămână un element vital în lupta împotriva organizațiilor tero- 
riste islamice cu ambiţii globale. Cooperarea nu trebuie totuși să înlocuiască capacitățile acţionale proprii. 

Cuvinte-cheie: terorism islamic transfrontalier, cooperare în domeniul informaţiilor, operații întrunite internaţionale, 
extrădare extrajudiciară, cooperare. 


Introducere autoradicalizaţi, fără să fi interacționat direct cu co- 


De-a lungul timpului, ameninţarea terorismului 
islamic transfrontalier a evoluat ca rezultat al adap- 
tării sale continue la condiţiile mediului de securi- 
tate. Iniţial, acest tip de ameninţare era asociat cu 
adepții teroriști care călătoreau spre state ţintă din 
zonele afectate de acest fenomen. Ulterior, centrul 
de greutate al terorismului islamic transfrontalier 
s-a mutat spre cetățeni sau rezidenţi proprii care 
au călătorit spre astfel de zone, s-au radicalizat și 
au primit pregătire specifică în tabere de antrena- 
ment din țări precum Afganistanul sau zona triba- 
lă a Pakistanului. În istoria recentă, s-a observat 
că un număr semnificativ de militanţi islamici sunt 


munităţi sau areale islamice extremiste sau să fi 
parcurs alte de forme de pregătire/îndoctrinare di- 
recte. Singura conexiune a acestora cu elemente 
radicale are loc în mediul virtual. 

Dezvoltarea și accesibilitatea tehnologiei de co- 
municaţii și accesul larg la internet au dus la o 
creștere exponențială a interacțiunilor în mediul 
virtual. Dincolo de dimensiunea propagandistică, 


1 Tore Hamming, “The 2016 Copenhagen ‘Matchstick Terror 
Plot and the Evolving Transnational Character of Terrorism in 
the West”, în CTC Sentinel, Volume 12, Issue 11, Combating 
Terrorism Center at West Point, December 2019, pp. 21-24. 

s-a profilat și o nouă modalitate de acţiune a or- 
ganizaţiilor teroriste — utilizarea planificatorilor vir- 
tuali. Aceştia acţionează în mediul online din spa- 
tii din afara razei de control a autorităţilor și recru- 
tează adepţi în alte ţări ţintă, după care îi direcțio- 
nează pentru executarea unor atacuri teroriste?. 
Această abordare evidenţiază încă o dată carac- 
terul transnational al terorismului islamic contem- 
poran și relevă adaptarea continuă a metodelor 
de acţiune utilizate de organizaţiile afiliate acestui 
fenomen. 

Pentru scopul acestui articol ne vom referi la 
cooperarea internaţională în domeniul informaţiilor 
(foreign intelligence liaison), adică activitățile sau 
relaţiile unor structuri guvernamentale aparținând 
a două sau mai multor state pe problematici cu 
privire la informaţii, contrainformaţii sau activități 
de informaţii clandestine*. Ne vom limita la coope- 
rarea internaţională între structuri de informații gu- 
vernamentale aparţinând unor state diferite, fără a 
aborda problema relaţionării cu entităţi private sau 
organizații de securitate internaţionale. 

Deși cooperarea internaţională în domeniul in- 
formațiilor are o serie de avantaje de necontestat, 
ea generează totodată anumite riscuri și limitări 
pentru părţile implicate. Cu toate acestea, indife- 
rent de opinia oricăruia dintre noi, în actualul con- 
text de securitate, cooperarea este o certitudine 
în munca de informaţii și cu atât mai mult pe linia 
combaterii terorismului islamic transnaţional. 


1. Relevanţa cooperării în contextul actual de 
securitate 

Cooperarea în domeniul informaţiilor face parte 
din spectrul de culegere a informaţiilor din surse 
umane. Serviciile de resort recurg la surse umane 
secrete sau mijloace tehnice pentru culegerea de 
informații și în același timp dezvoltă colaborarea 
cu parteneri externi pentru a-și întregi imaginea 
informativă pe domeniile de interes. Deși serviciile 
de informații din statele mici și mijlocii, mai puţin 
dezvoltate, au tendinţa de a se baza foarte mult 
pe partenerii lor mai puternici pentru acoperirea 
nevoilor lor informaţionale, nu trebuie să uităm că 
nici chiar cele mai potente state din lume nu pot 
acoperi doar cu propriile capabilități întreg globul, 
astfel încât dezvoltarea cooperării externe poate fi 
benefică pentru toate părţile implicate“. 

Conform unor estimări, pe timpul Războiului 
Rece, aproximativ 60% din informaţiile vehiculate 


2 Sorin Topor, Terorismul cibernetic, Editura Top Form, București, 
2019, p. 86. 

3 ***, Counterintelligence Glossary — Terms & Definitions of 
Interest for CI Professionals, U.S. Department of Defense, 9 
June 2014, p. 144. 

+ Hans Born, lan Leigh, Aidan Wills, Making International 
Intelligence Cooperation Accountable, Norwegian Parliamentary 
Intelligence Oversight Committee, Printing Office of the Parliament 
of Norway, 2015, p. 17. 


de serviciul american de informaţii, CIA, erau obți- 
nute în urma cooperării externe cu diverși parte- 
neri”. Odată cu sfârșitul acestei perioade și căde- 
rea Cortinei de Fier, unele alianțe s-au destrămat, 
formându-se noi parteneriate. Atacurile teroriste 
din 11 septembrie 2001 au reiterat importanţa coo- 
perării între diferitele servicii de securitate și infor- 
matii, atât la nivel naţional, cât și pe plan extern. 

Natura transnaţională a organizațiilor teroriste 
de sorginte islamică, dintre care cele mai notorii 
sunt Al-Qaida și Stat Islamic, relevă cu certitudine 
faptul că eforturile de combatere a acestora nu au 
sorți de izbândă în lipsa unei abordări globale, co- 
laborative, care transcende graniţele naţionale sau 
capabilitățile militare sau informative individuale ale 
oricărui stat€. În baza acestei abordări, „războiul 
global împotriva terorii”” și desfășurarea operațiilor 
militare în Afganistan și Irak au dus la aprofunda- 
rea unor relații tradiţionale și la dezvoltarea de noi 
relaţii în Orientul Mijlociu și zona Asiei Centrale. 
Efortul de combatere a terorismului a dus chiar la 
iniţierea relaţiilor între servicii de informaţii consi- 
derate a fi adverse. Spre exemplu, după atacurile 
teroriste din septembrie 2001, Libia a fost unul din- 
tre primele state care și-a exprimat în mod oficial 
oprobriul faţă de aceste acte, ulterior acceptând în 
mod tacit invadarea Afganistanului de către coaliția 
internaţională condusă de SUA. Spre consternarea 
altor lideri arabi, Muammar al-Gaddafi a pus la dis- 
poziția americanilor dosarele pe care mukhabarat- 
ul? libian le deţinea cu privire la Al-Qaida, lucru ca- 
re a ajutat în identificarea și reținerea unora dintre 
militanţii asociaţi organizației’. 

După atentatele teroriste din 9/11, chiar și Fede- 
raţia Rusă a demonstrat deschidere spre sprijini- 
rea eforturilor americane pe linie de combatere a 
terorismului. Moscova a pus la dispoziţia adver- 
sarului lor tradițional, SUA, informaţii despre infra- 
structura, locaţiile și taberele de antrenament ale 
Al-Qaida. De asemenea, în debutul intervenţiei 
americane în Afganistan, Rusia a permis chiar uti- 
lizarea spațiului său aerian și a unor foste baze 


5 Martin Rudner, “Hunters and Gatherers: The Intelligence 
Coalition Against Islamic Terrorism”, în International Journal 
of Intelligence and Counterintelligence, Volume 17, Issue 2, 
Taylor & Francis Inc., 2004, p. 213. 

ê Stephane Lefebvre, “The Difficulties and Dilemmas of International 
Intelligence Cooperation”, în International Journal of Intelligence 
and Counterintelligence, Volume 16, Issue 4, Taylor & Francis 
Inc., 2003, p. 527. 

7 Războiul global împotriva terorii (Global War on Terror) a fost 
denumirea utilizată de oficialii americani pentru a face referi- 
re la lupta declanşată împotriva Al-Qaida şi a altor organizaţii 
teroriste în urma atacurile din 11 septembrie 2001. 

3 Mukhabarat este un termen folosit în lumea arabă pentru a 
face referire la serviciile de informaţii ale statului. 

9 Jonathan B. Schwartz, “Dealing with a “Rogue State”: The 
Libya Precedent”, în The American Journal of International 
Law, Volume 101, Issue 3, Cambridge University Press, July 
2007, p. 568. 

aeriene sovietice din Asia Centrală!. 

În prezent, necesitatea de cooperare externă 
în domeniul informaţiilor este evidenţiată de dez- 
voltarea caracterului transnaţional al amenințării te- 
rorismului islamic contemporan. Spre exemplu, în 
mai 2019, cetăţeanul sirian Mozed el-Zoebi, refu- 
giat în Suedia, a fost condamnat de către un tribu- 
nal danez la 12 ani de închisoare pentru planifica- 
rea unui atac terorist în Copenhaga. El-Zoebi a lu- 
crat în cooperare cu un alt cetățean sirian, Dieab 
Khadigah, refugiat în Germania. Khadigah a fost 
la rândul său condamnat la șase ani și jumătate 
de închisoare, o sentinţă mai blândă, deoarece a- 
cesta a colaborat cu anchetatorii germani. Cei doi 
au fost recrutaţi individual, puși în contact, consilia- 
ti și coordonati de către un „planificator virtual” lo- 
calizat în Siria - toate aceste activități desfăşurându- 
se în mediul online”. 

Planul era ca cei doi sirieni să se întâlnească 
în Copenhaga și să construiască cinci bombe, con- 
form unor instrucţiuni din revista online Inspire, pu- 
blicată de Al-Qaida. După detonarea de la distan- 
tă a bombelor, cei doi urmau să atace cu cuţitele 
civilii din zonă. Specialiștii guvernamentalii danezi 
au construit o bombă conform specificaţiilor utiliza- 
te de cei doi, iar efectul mortal al acesteia a fost 
estimat a atinge o rază de 50 m. Ulterior, deși iden- 
titatea celui de-al treilea, planificatorul virtual, nu a 
fost făcută cunoscută publicului și nu există date 
care să certifice că cei doi sirieni cunoșteau iden- 
titatea reală a acestuia, autoritățile daneze, germa- 
ne și suedeze au cooperat eficient reușind să le 
dejoace planul și să-i reţină pe cei doi sirieni1?. 


2. Scopul și natura cooperării internaţionale 
în domeniul informațiilor 

Cooperarea în domeniul informaţiilor se bazea- 
ză pe principiul quid pro quo, care presupune o for- 
mă tranzacţională de schimb de bunuri și servicii. 
Această relaţie tranzacţională între părți este fun- 
damentată pe exploatarea suprapunerii de intere- 
se strategice ale celor implicaţi. Schimbul nu tre- 
buie neapărat privit sub forma unei tranzacţii de ti- 
pul informaţie pentru informaţie. Natura „bunurilor” 
tranzacţionate poate să difere. Spre exemplu, struc- 
turile specializate de informaţii ale statelor puterni- 
ce, care acţionează la nivel global pot coopera cu 
serviciile similare din state mai mici oferindu-le e- 
chipament, pregătire sau alte forme de asistenţă 
materială în schimbul sprijinului operaţional pentru 
anumite acțiuni desfășurate în jurisdicția acestora 
sau alte servicii punctuale 1°. 

Un caz notoriu care relevă aspectele cooperării 


10 Rouben Azizian, “A Marriage of Convenience: Russia and 
U.S. Foreign Policy”, în Asian Affairs: An American Review, 
Volume 30, Issue 2, Taylor & Francis Inc., 2003, p. 151. 

1t Tore Hamming, op. cit., December 2019, pp. 21-24. 

12 Ibidem. 

13 Hans Born, lan Leigh, Aidan Wills, op. cit., 2015, p. 16. 


pentru combaterea terorismului islamic transfron- 
talier este legat de anumite activităţi desfășurate 
de CIA după atacurile din 11 septembrie 2001. 
Conform unor rapoarte întocmite în baza datelor 
disponibile public, în cadrul „războiului global împo- 
triva terorii”, CIA a cooperat la nivel internaţional 
cu peste 50 de ţări care s-au implicat sub o formă 
sau alta în cadrul mult contestatului program de 
extrădare extrajudiciară (extraordinary rendition). 
în baza relațiilor dezvoltate cu partenerul american, 
autorităţile relevante din aceste state au facilitat 
sau chiar desfășurat activităţi cum ar fi: găzduirea 
unor centre de detenţie și/sau interogare pe terito- 
riul lor naţional, oferirea de asistenţă operaţională 
pentru reținerea și transportul unor deţinuţi, permi- 
siunea de utilizare a spațiului aerian sau a facilită- 
ților aeroportuare pentru zboruri secrete, interoga- 
rea unor suspecți și multe altele!“. 

Putem astfel observa că, deși cooperarea ex- 
ternă dintre serviciile de informaţii este cel mai a- 
desea asociată cu schimbul de informaţii, concep- 
tul este unul multidimensional, cuprinzând mai mul- 
te forme de colaborare, cum ar fi: 

e schimb de informaţii — după cum precizam 
anterior, cea mai uzitată formă de cooperare ce 
presupune transferul de informaţii de nivel strate- 
gic (evaluări politico-militare și de securitate, direc- 
tii probabile de evoluţie pentru diferite amenințări 
ş.a.m.d. — destinate, de regulă, decidenţilor politici), 
operativ (capabilități și modus operandi pentru for- 
te armate, grupuri non-statale sau alți actori care 
pot constitui o amenințare la adresa securității — 
destinate de regulă experţilor din domeniu) și/sau 
tactic (operații curente, inclusiv detalii cu privire la 
identitatea, localizarea sau acţiunile unor persoane/ 
grupuri țintă, destinate de regulă profesioniştilor, 
celor care lucrează în mod direct în domeniu); 

e operații întrunite — colaborarea în operaţii/ 
activităţi secrete pentru satisfacerea unor interese 
comune. Acestea pot include activități precum su- 
praveghereat/filajul unor obiective, organizarea fla- 
grantului pe anumite speţe de terorism sau crimă 
organizată ş.a.m.d. De regulă, acestea presupun 
lucrul în comun a unor reprezentanţi din ambele 
servicii și se pot desfășura pe teritoriul unuia din- 
tre parteneri sau pe un spațiu tert, cu sau fără no- 
tificarea acestuia din urmă; 

e găzduire de facilități și/sau echipamente — 
anumite state pot găzdui facilități sau alte elemen- 
te de infrastructură operate exclusiv de către ser- 
vicii de informaţii sau forțe armate partenere sau 
se poate opta pentru un aranjament care să impli- 
ce și personal al statului gazdă. Totodată, se poa- 
te recurge și la găzduirea de echipamente aparti- 
nând unor servicii de informații străine și/sau li se 


14 ***, Globalizing Torture. CIA Secret Detention and Extraordinary 
Rendition, Open Society Justice Initiative, Open Society Foundations, 
New York, 2013, p. 61. 

poate mijloci accesul acestora la anumite elemen- 
te de infrastructură, cum ar fi cabluri sau noduri de 
comunicații; 

e pregătire, consiliere și dezvoltare de capa- 
bilități specifice — acest subdomeniu al cooperă- 
rii a devenit mai evident după sfârșitul Războiului 
Rece, când serviciile de informaţii occidentale s- 
au implicat activ în reformarea sectorului de secu- 
ritate al fostelor state comuniste aflate în tranziție 
spre democraţie și economia de piaţă. Consilierea 
și sprijinul pot merge de la reformarea și până la 
crearea de noi instituţii de la zero; 

e sprijin cu echipamente și programe infor- 
matice — cooperarea în domeniu pregătirii este de 
regulă acompaniată cu furnizarea de echipamen- 
te și/sau programe informatice, în special în sco- 
pul dezvoltării de capabilități compatibile între par- 
teneri. Un serviciu de informaţii puternic, avansat 
tehnologic, poate opta să doteze un serviciu par- 
tener mai puțin dezvoltat, iar în schimb să benefi- 
cieze de informaţiile rezultate în urma operaţiona- 
lizării respectivelor echipamente și/sau soft-uri.1% 


3. Avantajele cooperării pentru combaterea 
terorismului islamic transfrontalier 

Unul dintre aspectele cele mai importante aso- 
ciate cooperării internaţionale între serviciile de in- 
formații o reprezintă accesul la date perisabile 
cu caracter acţional, cum ar fi iminenţa unui atac/ 
atentat, indicii cu privire la o potenţială agresiune 
sau alte elemente de interes imediat. Totodată, 
prin cooperare se poate dobândi acces pe spații 
unde un serviciu nu are libertate de mișcare sau 
chiar se află în relaţii ostile cu statul respectiv. Ca- 
zuistica disponibilă public este ofertantă sub acest 
aspect, pornind de la exemple precum cel al lui 
Oleg Penkovski, recrutat de britanici, dar exploa- 
tat în comun cu partenerii americani. Colonelul 
Penkovski, prin poziția pe care o ocupa în cadrul 
serviciului militar de informaţii al Uniunii Sovietice, 
a pus la dispoziția americanilor date cu privire la 
capabilitățile militare sovietice și bazele de rachete 
nucleare din Cuba. Pe timpul crizei rachetelor din 
Cuba, 16-28 octombrie 1962, informaţiile furnizate 
de Penkovski au permis liderilor americani să poa- 
tă evalua cu precizie orizontul de timp pe care îl 
aveau la dispoziție pentru a împiedica operaţiona- 
lizarea rachetelor sovietice cu rază medie de ac- 
țiune la o distanță de câteva sute de kilometri de 
teritoriul american. De altfel, Penkovski este cre- 
ditat de către CIA ca fiind una dintre persoanele 
cheie care au schimbat cursul Războiului Rece!$. 

Un alt exemplu relativ recent, care s-a bucurat 


15 Hans Born, lan Leigh, Aidan Wills, op. cit., 2015, pp. 18-25. 
16 +*+. The Capture and Execution of Colonel Penkovsky, 1963, 
Central Intelligence Agency, 30 April 2013, URL: https:/Mmww.cia. 
gov/news-information/featured-story-archive/2010-featured- 
story-archive/colonel-penkovsky.html, accesat la 18.03.2020. 


de o expunere intensă în mass media și care de- 
monstrează că în domeniul terorismului chiar și ser- 
viciile competitoare aleg să coopereze este legat 
de relaţia SUA — Rusia. În decembrie 2017, CIA a 
pus la dispoziția Serviciului Federal de Securitate 
(FSB) rus informaţii care au dus la dejucarea unei 
serii de atentate orchestrate de o celulă teroristă 
asociată organizaţiei Stat Islamic. Țintele vizate e- 
rau catedrala ortodoxă Kazan și alte locaţii publi- 
ce aglomerate din Sankt Petersburg. Ca urmare a 
acestui eveniment, președintele rus, Vladimir Putin, 
l-a sunat pe omologul său american, Donald Trump, 
pentru a-i mulțumi pentru sprijinul acordat“. 

Cooperarea internaţională, probabil mai mult de- 
cât orice alt instrument din arsenalul serviciilor de 
informații, joacă un rol vital pentru combaterea te- 
rorismului islamic transfrontalier, reprezentat de 
organizații precum Stat Islamic sau Al-Qaida. Dată 
fiind extinderea geografică a acțiunilor acestor gru- 
pări, nu este realist pentru niciun stat să se anga- 
jeze într-un efort unilateral de implicare directă în 
toate locaţiile posibile de acţiune. Chiar dacă acest 
lucru ar fi posibil, ar însemna o risipă majoră de 
resurse, care nu poate fi susținută pe termen lung 
sau nu poate fi tolerată de cetățenii plătitori de ta- 
xe, care au nevoie de rezultate vizibile, cuantifica- 
bilet8. Mai mult, este de așteptat ca pe arealul său 
de responsabilitate orice serviciu de informaţii au- 
tohton să deţină un avantaj competitiv pe anumite 
problematici, fie chiar și prin simplu fapt că perso- 
nalul său este indigen. Prin expertiza pe care o de- 
ține pe un anumit spaţiu serviciul de informaţii lo- 
cal are o şi mai bună înţelegere a problematicii, 
fapt ce poate sprijini partenerul care beneficiază 
de pe urma cooperării în demersul analitic sau de 
operaţionalizare a informaţiilor. Astfel, prin coope- 
rare, serviciile de informaţii își eficientizează efor- 
tul, iar contribuţia reciprocă acţionează ca un mul- 
tiplicator al capabilităților individuale și permite 
părţilor să acopere spații vaste!?. 

În contextul analizării terorismului islamic trans- 
frontalier este important să conștientizăm că di- 
mensiunea transfrontalieră face ca activitatea ser- 
viciilor de informaţii să se extindă inevitabil în juris- 
dicția altor organizaţii similare. Acest lucru îngreu- 
nează activitatea deoarece, indiferent de resurse- 
le și potenţialul unui serviciu, acesta nu poate aco- 
peri eficient și permanent tot globul. Cooperarea 


17 Vladimir Isachenkov, “Putin thanks Trump for CIA tip he says 
stopped bomb plot”, în Associated Press News, 18 December 
2017, URL: https://Awww.apnews.com/0531697a83504a3fbc907 
294551972ba, accesat la 19.03.2020. 

18 Sorin Topor, O scurtă istorie a terorismului — comentată şi 
interpretată, Editura Universităţii Naţionale de Apărare „Carol 
l’, București, 2013, pp. 156-160. 

19 Daniel Byman, “Intelligence Liaison and Counterterrorism: 
A Quick Primer”, în Lawfare, 16 May 2017, URL: https:/Mmw.law 
fareblog.com/intelligence-liaison-and-counterterrorism-quick- 
primer, accesat la 09.03.2020. 

internaţională în domeniul informaţiilor permite or- 
ganizarea și desfășurarea de operații în comun 
cu parteneri ocazionali sau tradiționali. 

În 2002, Serviciul Britanic de Securitate, cunos- 
cut ca și MI-5, a finalizat Operația „Samnite” prin 
care a zădărnicit eforturile unei facțiuni ale organi- 
zației teroriste Real IRA de a obține explozivi, ar- 
mament și muniţie pentru organizarea de atacuri 
împotriva forțelor de securitate britanice din Irlanda 
de Nord. Serviciile britanice au aflat despre inten- 
tia extremiștilor nord-irlandezi și au infiltrat în cer- 
cul lor un ofițer sub acoperire, pozând ca etnic 
arab, membru al serviciilor de informaţii irakiene. 
Monitorizarea suspecţilor și interacțiunea cu aceș- 
tia a presupus deplasări în mai multe ţări europe- 
ne, precum Portugalia, Franța, Slovacia, Austria 
și Ungaria. Conform datelor disponibile, „Samnite” 
a fost prima operaţie din istoria MI-5 în cadrul că- 
reia toate informaţiile au fost culese în afara teri- 
toriului Marii Britanii și ar fi fost imposibil de reali- 
zat fără colaborarea și implicarea activă a servicii- 
lor locale din respectivele state”. 

Un alt avantaj asociat cooperării este găzduirea 
de baze și echipamente şi sprijinul specific de 
infrastructură. Statele naţionale și serviciile lor de 
informații încheie uneori acorduri de cooperare în 
domeniul securităţii, unul dintre aspectele negocia- 
te fiind crearea cadrului legal pentru construirea 
unor baze operaţionale sau dislocarea de echipa- 
mente și tehnică aparţinând uneia dintre părţi pe 
teritoriul naţional al celeilalte părţi. Acest lucru per- 
mite amplasarea capabilităţilor în vecinătatea u- 
nor ţinte, beneficiind totodată de anumite forme de 
sprijin din partea statului gazdă pe linie de securi- 
tate, infrastructură, mobilitate și altele. Această di- 
mensiune a cooperării este evidentă în anumite si- 
tuaţii, cum este cazul comunităţii Five Eyes — un 
parteneriat al serviciilor de informaţii din Australia, 
Canada, Noua Zeelandă, Marea Britanie și SUA”. 

După declanșarea de către SUA a „războiului 
global împotriva terorii”, acest gen de cooperare 
s-a extins. Spre exemplu, în perioada 2002-2009, 
în Paris a funcţionat un centru internaţional de com- 
batere a terorismului, cunoscut sub denumirea de 
Alliance Base. Finanţat în mare măsură de către 


20 Tom Parker, “United Kingdom: Once More unto the Breach”, 
în Gary J. Schmitt (ed.), Safety, Liberty, and Islamist Terrorism: 
American and European Approaches to Domestic Counterterrorism, 
The American Enterprise Institute Press, Washington, D.C., 
2010, p. 28; Gordon Rayner, “Real IRA commander caught in 
MI5 arms dealing sting”, în The Telegraph, 30 June 2010, 
URL: https:/Aww..telegraph.co.uk/news/uknews/northernireland/ 
7864018/Real-lIRA-commander-caught-in-MI5-arms-dealing- 
sting.html, accesat la 22.03.2020. 

21 x, Five Eyes Intelligence Oversight and Review Council (FIORC), 
Office of the Director of National Intelligence, Washington, D.C., 
URL: https:/Aww.dni.gov/index.php/who-we-are/organizations/ 
enterprise-capacity/chco/chco-related-menus/chco-related-links/ 
recruitment-and-outreach/217-about/organization/icig-pages/ 
2660-icig-fiorc, accesat la 23.03.2020. 


CIA, Alliance Base era responsabil pentru analiza- 
rea deplasărilor transnationale ale suspecţilor de 
terorism și orchestra operaţii pentru reținerea sau 
spionarea acestora. Alliance Base reprezintă un 
exemplu de cooperare internaţională în domeniul 
combaterii terorismului, în speţă prin încheierea 
de acorduri secrete între diferite servicii de infor- 
maţii?. Din nefericire, după aproape șapte ani de 
activitate și o serie de succese, în 2009, activita- 
tea Alliance Base a fost suspendată pe fondul ne- 
înțelegerilor dintre administraţia de la Casa Albă 
și cea de la Versailles”. 

Cooperarea internaţională între serviciile de in- 
formaţii poate fi folosită pentru constituirea şi ex- 
ploatarea unui canal neoficial de comunicare 
între statele care la nivel oficial au suspendat re- 
laţiile diplomatice. În astfel de situații, se exploatea- 
ză faptul că serviciile de informaţii au acces până 
la cel mai înalt nivel al conducerii statelor și se pot 
astfel schimba cu rapiditate mesaje pentru clarifica- 
rea unor evenimente, evitarea unor potenţiale con- 
flicte sau negocierea unor concesii reciproce”. 

Summitul din 2018, desfășurat în Singapore în- 
tre liderul nord-coreean, Kim Jong-un, și președin- 
tele american, Donald Trump, a fost rezultatul a 
aproape zece ani de diplomaţie neoficială. Summi- 
tul a fost prima întâlnire oficială între liderii celor 
două state și s-a concretizat prin semnarea mai 
multor acorduri de natură să detensioneze tensiu- 
nile din peninsula coreeană. Menţinerea deschisă 
a comunicării inter-servicii a permis de-a lungul tim- 
pului evitarea escaladării unor conflicte punctuale, 
a facilitat desfășurarea de negocieri pentru elibera- 
rea unor deținuți, recuperarea rămășițelor unor mi- 
litari căzuţi pe timpul războiului și altele. Anterior 
Summitului din Singapore, cooperarea între cei doi 
adversari tradiționali s-a concretizat inclusiv prin 
două vizite ale reprezentanților CIA în capitala nord- 
coreeană, pe timpul administraţiei Obama”. 


4. Riscuri și limite asociate cooperării pentru 
combaterea terorismului islamic transfrontalier 
Dincolo de beneficiile evidente ale cooperării 


22 Dana Priest, “Help From France Key In Covert Operations”, 
în The Washington Post, 3 July 2005, URL: https:/Mmww.washing 
tonpost.com/archive/politics/2005/07/03/help-from-france-key- 
in-covert-operations/8b37653a-Odcc-405d-8ce0-5dd6a52a6fcf, 
accesat la 21.03.2020. 

23 David Servenay, “Terrorisme: pourquoi Alliance Base a ferme 
à Paris”, în L'Obs, 10 novembre 2016, URL: hitps:/Amww.nouvel 
obs.com/rue89/rue89-monde/20100524.RUE6722/terrorisme- 
pourquoi-alliance-base-a-ferme-a-paris.html, accesat la 23.03.2020. 
24 Michael E. Devine, United States Foreign Intelligence Relation- 
Ships: Background, Policy and Legal Authorities, Risks, Benefits, 
CRS Report R45720, Congressional Research Service, Washington, 
D.C., 15 May 2019, p. 16. 

25 Michael R. Gordon, Warren P. Strobel, “U.S. and North 
Korean Spies Have Held Secret Talks for a Decade”, în The 
Wall Street Journal, 21 January 2019, URL: https://www.wsj.com/ 
articles/u-s-and-north-korean-spies-have-held-secret-talks-for- 
a-decade-11548091335, accesat la 20.03.2020. 

externe, instituțiile din domeniul securităţii naţiona- 
le nu trebuie să se bazeze exclusiv pe această for- 
mă de lucru pentru a-și acoperi nevoile informati- 
ve pe palierul de combatere a terorismului. 

Una dintre metodele uzitate pentru întărirea coo- 
perării cu diverși parteneri este oferirea de pregă- 
tire de specialitate și furnizarea de echipamen- 
te. În timp, acest lucru se poate dovedi contrapro- 
ductiv. Spre exemplu, SUA (prin CIA) și Israelul 
(prin Mossad) au sprijinit Iranul pe timpul șahului 
Mohammad Reza Pahlavi pentru înființarea, în 
1957, a poliţiei secrete, SAVAK?. Însă, odată cu 
revoluția islamică din 1979, regimul de la Teheran 
s-a transformat dintr-un potenţial aliat într-un ad- 
versar redutabil??. 

O altă speţă care demonstrează riscurile aso- 
ciate furnizării de echipamente și pregătire este ex- 
periența implicării americane în Afganistan. În ca- 
drul Operaţiei Cyclone, în anii '80, CIA a furnizat 
mujahedinilor talibani circa 2.000-2.500 de lansa- 
toare de rachete portabile sol-aer Stinger pentru a 
le utiliza împotriva forțelor sovietice invadatoare. 
După retragerea sovieticilor din Afganistan, CIA a 
încercat să recupereze rachetele rămase, însă, 
conform unor estimări din 1996 ale oficialilor ame- 
ricani, talibanii deţineau încă aproximativ 600 de 
lansatoare. De-a lungul timpului, acestea au ajuns 
în mâinile unor organizații teroriste sau ale unor 
guverne ostile, precum cel din Coreea de Nord”. 
În 2001, odată cu lansarea de către SUA a ofensi- 
vei globale împotriva Al-Qaida, Pentagonul estima 
că talibanii mai aveau circa 200-300 de sisteme 
Stinger. Din fericire, deși piloţii americani au rapor- 
tat că s-a tras asupra lor cu rachete antiaeriene, 
nicio aeronavă nu a fost doborâtă%. 

Cooperarea poate fi afectată negativ și de fap- 
tul că serviciul care primește informaţiile are, cel 
mult, posibilități limitate de verificare şi valida- 
re informativă şi de securitate a surselor de la 
care au fost obținute datele. Probabil cel mai e- 
locvent exemplu în acest sens este reprezentat de 
atacul sinucigaș al doctorului iordanian, de origine 
palestiniană, Humam Khalil Abu-Mulal al-Balawi. 
Al-Balawi fusese recrutat de către serviciile iorda- 


26 SAVAK (Săzmăn-i-Attalăt Va Amniyat-i-Keshvar) este denu- 
mirea în farsi a Organizaţiei de informaţii şi securitate naționa- 
lă a Iranului. 

27 *x*, Iran: Information on SAVAK, Canada: Immigration and 
Refugee Board of Canada, 1 January 1991, URL: https:/Aww.ref 
world.org/docid/3ae6aaa724.html, accesat la 10.03.2020. 

28 Cristopher Woody, “A fighting war with the main enemy: How 
the CIA helped land a mortal blow to the Soviets in Afghanistan 
32 years ago”, în Business Insider, 2 October 2018, URL: https:// 
www,.businessinsider.com/32-year-anniversary-of-first-stinger- 
missile-use-in-afghanistan-2018-9, accesat la 12.03.2020. 

29 Matthew Schroeder, “Stop Panicking About the Stingers”, 
în Foreign Policy, 28 July 2010, URL: https://foreignpolicy. 
com/2010/07/28/stop-panicking-about-the-stingers, accesat la 
14.03.2020. 

30 Cristopher Woody, op. cit., 2 October 2018. 


niene, deoarece avea conexiuni în cadrul Al-Qaida. 
În baza strânselor relaţii de cooperare cu serviciul 
omolog din SUA, iordanienii au acceptat predarea 
sursei către CIA. Inițial al-Balawi a colaborat cu 
ofițerii iordanieni și cei americani, acționând ca un 
agent dublu infiltrat în organizaţia teroristă. Odată 
ajuns în Afganistan, unde avea misiunea de a se 
infiltra la nivelul conducerii Al-Qaida, al-Balawi a 
trădat din nou și a devenit agent triplu. Pe data de 
30 decembrie 2009, al-Balawi și-a detonat vesta 
explozivă după ce a fost introdus în baza militară 
americană Chapman din Khost, Afganistan, fără 
efectuarea procedurilor de verificare specifice. Ata- 
cul sinucigaș a dus la moartea a șapte ofițeri CIA 
și unul iordanian, fiind al doilea cel mai sângeros 
incident din istoria CIA, după atacul asupra amba- 
sadei americane din Beirut, în 198331. 

În domeniul combaterii terorismului islamic trans- 
frontalier, cooperarea externă aduce adeseori la 
aceeași masă parteneri care provin din state cu 
sisteme de valori și norme juridice diferite, fapt ce 
poate duce la expunerea la abuzuri ale drepturi- 
lor omului de către una dintre părţi. În „războiul 
global împotriva terorii”, CIA a fost acuzată că s-a 
folosit de partenerii săi pentru transferul, detenţia 
și chiar interogarea unor suspecti, încălcând în mod 
flagrant drepturile acestora. CIA a reținut, chiar a 
răpit persoane suspecte, după care le-a transpor- 
tat în state terţe cu intenţia de a fi interogate, inclu- 
siv prin tortură. Chiar dacă încălcarea drepturilor 
omului cade, în mare măsură, în culpa agenţiei a- 
mericane, cel puţin la nivelul opiniei publice, o par- 
te din vină poate fi atribuită și statelor care au par- 
ticipat în cadrul acestor activități, fie prin furnizarea 
de informaţii, punerea la dispoziţie a unor locații 
sau chiar și prin faptul că aveau cunoștință despre 
ceea ce se întâmpla și nu au reacţionat:?. 

Un alt aspect caracteristic cooperării informati- 
ve este caracterul limitat sau lipsa de reciproci- 
tate. Mai precis, cooperarea este limitată la acele 
aspecte unde interesele partenerilor se suprapun, 
pe când pe anumite problematici este posibil, chiar 
probabil ca aceștia să se afle în competiţie. Spre 
exemplu, SUA a dezvoltat parteneriate puternice 
cu țările europene, însă, pe de altă parte, dezvă- 
luirile lui Edward Snowden au relevat că SUA in- 
tercepta în mod curent convorbirile liderilor euro- 
peni, ceea ce a creat tensiuni puternice între părți, 
această practică fiind considerată o încălcare fla- 


31 Bruce Riedel, “The remarkable case of the triple agent and 
the bombing in Khost, Afghanistan”, The Brookings Institution, 
Washington, D.C., 6 December 2019, URL: https://www.broo 
kings.edu/blog/order-from-chaos/2019/12/06/the-remarkable- 
case-of-the-triple-agent-and-the-bombing-in-khost-afghanistan, 
accesat la 20.03.2020. 

32 Ross W. Bellaby, “Extraordinary rendition: expanding the circle 
of blame in international politics”, în The International Journal 
of Human Rights, Volume 22, Issue 4, Taylor & Francis Inc., 
2018, p. 574. 

care au intrat în atenţia serviciilor de informații în 


Un alt eveniment ce relevă indubitabil limitele 
cooperării este operația Neptune Spear a forțelor 
speciale americane pentru capturarea/uciderea li- 
derului Al-Qaida, Osama bin Laden. Deși, după a- 
tacurile teroriste din 11 septembrie 2001, odată cu 
invadarea Afganistanului, SUA a dezvoltat coope- 
rarea cu Pakistanul pentru combaterea talibanilor, 
relația nu s-a bazat pe o colaborare deschisă și în- 
credere reciprocă. Dimpotrivă, în aprilie 2011, într- 
un interviu acordat mass media pakistaneze, ami- 
ralul Michael Mullen, șeful Statului Major întrunit 
american, declara public faptul că serviciul de la 
Islamabad are o relaţie îndelungată cu reţeaua 
Haqqani. Cu alte cuvinte, oficialul american nu nu- 
mai că a acuzat partenerul pakistanez că nu face 
tot ceea ce îi stă în putinţă pentru a preveni folo- 
sirea teritoriului Pakistanului de către talibani, dar 
mai mult chiar sprijină în mod activ o grupare afilia- 
tă acestora“. La nici două săptămâni de la aceste 
declaraţii, pe 2 mai 2011, SUA a lansat pe teritoriul 
pakistanez operația Neptune Spear, fără notificarea 
autorităților de la Islamabad*. 


Concluzii 

Analiza cooperării internaţionale în domeniul in- 
formațiilor și a rolului pe care aceasta îl joacă în 
combaterea terorismului islamic transfrontalier re- 
levă o serie de tendințe cu caracter universal. În 
istoria recentă, cooperarea a cunoscut o dezvoltare 
fără precedent, atât din punct de vedere cantitativ, 
prin volumul de informații tranzitate, cât și calitativ, 
prin formele diverse pe care cooperarea le îmbra- 
că. Pe cale de consecință, cooperarea a dobândit 
o poziţie privilegiată pe scena relațiilor internaţio- 
nale politice, militare și de securitate*€. 

Adesea, combaterea terorismului global trans- 
naţional nu este munca unor eșaloane militare ma- 
ri și nici a unor grupuri mici de forțe speciale, ci 
mai degrabă a unui grup restrâns de ofițeri de in- 
formaţii care lucrează umăr la umăr cu omologi din 
alte state, uneori sub auspiciile unor acorduri de 
cooperare punctuale, provizorii. Prin astfel de acti- 
vităţi a fost posibilă identificarea, urmărirea şi cap- 
turarea sau uciderea majorităţii teroriștilor islamici 


33 James Ball, “NSA monitored calls of 35 world leaders after 
US official handed over contacts”, în The Guardian, 25 Octomber 
2013, URL: https:/Amww.theguardian.com/world/2013/oct/24/nsa- 
surveillance-world-leaders-calls, accesat la 21.03.2020. 

34 ***, “Pakistan's ISI has links with Haqqani militants: U.S.”, 
Reuters, 20 April 2011, URL: https://Awmw.reuters.com/article/us- 
pakistan-usa-haqgqani-idUSTRE73J3ZG20110420, accesat la 
20.03.2020. 

35 Charles Faddis, “Bin Ladin's Location Reveals Limits of Liaison 
Intelligence Relationships”, în CTC Sentinel, Special Issue, 
Combating Terrorism Center at West Point, May 2011, p. 15. 

35 Adam D.M. Svendsen, “Intelligence Liaison”, Association of 
Former Intelligence Officers, Falls Church, Virginia, 28 May 
2015, URL: https:/Amww.afio.com/publications/SVENDSEN%20 
IntelY20Liaison%2028May20151.pdf, accesat la 07.03.2020. 


afara teatrelor de operaţii din Orientul Mijlociu sau 
Afganistan. 

În combaterea terorismului global transnaţional, 
cooperarea internaţională reprezintă o dimensiune 
majoră a activităţii serviciilor de informaţii, însă a- 
cestea nu trebuie să cadă în extrema externaliză- 
rii totale a acestei capabilități către alți parteneri. 
Cooperarea suplinește în mare măsură, dar nu tre- 
buie să înlocuiască capacitatea acţională directă, 
unilaterală. Cheia succesului în lupta împotriva or- 
ganizaţiilor teroriste cu ambiţii globale o reprezin- 
tă dezvoltarea parteneriatelor prin găsirea „mone- 
dei de schimb” potrivite, care să ajute la atingerea 
obiectivelor comune, cât și a celor individuale, si- 
multan cu protejarea surselor și metodelor proprii 
fiecăreia dintre părţile implicate. 

